CELEX: C2005/093/14
Language: da
Date: 2005-04-16 00:00:00
Title: Sag C-35/05: Anmodning om præjudiciel afgørelse forelagt ved kendelse afsagt den 23. juni 2004 og 10. november 2004 af Corte Suprema di Cassazione i sagen Reemtsma Cigarettenfabriken GmBH mod Ministero delle Finanze

16.4.2005   
            
            
               DA
            
            
               Den Europæiske Unions Tidende
            
            
               C 93/8
            
         Anmodning om præjudiciel afgørelse forelagt ved kendelse afsagt den 23. juni 2004 og 10. november 2004 af Corte Suprema di Cassazione i sagen Reemtsma Cigarettenfabriken GmBH mod Ministero delle Finanze
   (Sag C-35/05)
   (2005/C 93/14)
   Processprog: italiensk
   Ved kendelse afsagt den 23. juni 2004 og 10. november 2004, indgået til Domstolens Justitskontor den 31. januar 2005, har Corte Suprema di Cassazione i sagen Reemtsma Cigarettenfabriken GmBH mod Ministero delle Finanze forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1.
            
            
               Skal artikel 2 og 5 i Rådets ottende direktiv 79/1072/EØF (1) af 6. december 1979 – der betinger tilbagebetaling til fordel for den ikke-bosiddende aftager eller kommittent af, at der er gjort brug af goder og tjenesteydelser ved foretagelse af afgiftspligtige transaktioner – fortolkes således, at også moms, som ikke skyldes, men fejlagtigt er blevet overvæltet og betalt til statskassen, kan tilbagebetales? I tilfælde af en bekræftende besvarelse spørges, om det er i strid med de nævnte direktivbestemmelser, at en regel i en medlemsstat udelukker tilbagebetaling for den ikke-bosiddende aftager/kommittent, fordi der ikke kan foretages fradrag for den debiterede og betalte afgift, som dog ikke skyldes.
            
         
               2.
            
            
               Kan det i almindelighed af de ensartede EF-regler udledes, at aftageren/kommittenten i forhold til statskassen er debitor for afgiften? Er det foreneligt med de omtalte regler, herunder navnlig med principperne om momsneutralitet, effektivitet og ligebehandling, at der i national ret ikke indrømmes ret for aftageren/kommittenten, der er afgiftspligtig, og som national lovgivning betragter som adressaten for pligterne til fakturering og betaling af afgiften, til at få tilbagebetaling fra statskassen i tilfælde af debitering og betaling af ikke-skyldig afgift? Strider det mod principperne om effektivitet og ligebehandling på området for tilbagebetaling af moms inddrevet under tilsidesættelse af EF-retten, at det i national ret bestemmes – på grundlag af de nationale domstoles fortolkning af de pågældende retsregler – at aftageren/kommittenten alene kan sagsøge leverandøren/tjenesteyderen, men ikke staten, skønt der i det nationale retssystem består et lignende tilfælde, der udgøres af et »skattesubstitut« ved opkrævning af indkomstskat, i hvilket begge forpligtede parter (og dermed også skatteyderen) vil kunne sagsøge staten med påstand om tilbagebetaling?
            
         
      (1)  EFT L 331 af 27.12.1979, s. 11.